text: Vognmænd belejres af tyve
  16 december 2010 kl. 16.45
  Lastbiltyve bliver stadig frækkere. De nøjes ikke længere med at arbejde om natten og i weekender.
  Thorbjørn Bjerre Johansen, Frigo i Padborg, oplevede, at to trailere med fisk blev stjålet ved højlys dag for øjnene af speditører og chauffører.
  Han blev så rasende, at han kørte efter tyvene.
  På en motorvejsrasteplads ved Neumünster fik han politiets hjælp til at få sine trailere tilbage.
  Vognmændene i Padborg føler sig belejret af lastbiltyve.
  Vognmændene væbner sig med hegn, porte og sporingsudstyr, men tyverierne fortsætter.
  